paragraph_text: Okruglog je oblika s kožom nategnutom samo s jedne strane okvira, iako može biti i bez kože. Okvir je napravljen od drveta, plastike, ili ponekad od metala, te sadrži proreze u kojima se nalaze metalne kružne pločice ili praporci (zvončići, zvečke). Promjer obruča najčešće je do 50 centimetara. Svira se na način da se glazbalom trese, udara o dlan, ili o tijelo izvođača.